Nakon što je 1960. godine došla u Zapadnu Nemačku, pobedila je na takmičenju za pevanje pod nazivom "Die große Chance" ("Velika šansa") u organizaciji njemačke izdavačke kuće Electrola. Nakon što je snimila veliki broj hitova u Nemačkoj i Švajcarskoj, 1964. godine izabrana je da predstavlja Nemačku na Pesmi Evrovizije 1964. koja je održana u Kopenhagenu. Njena pesma, "Man gewöhnt sich so schnell an das Schöne", sa 34 slova ima najduži naslov u istoriji Pesme Evrovizije. U Kopenhagenu je delila zadnje mesto sa Jugoslavijom, Portugalom i Švajcarskom, osvojivši nula poena.